b'\n_START_ARTICLE_\nLord komisar Admiralitete\n_START_PARAGRAPH_\nLord komisar Admiralitete (angle\xc5\xa1ko Commissioners for Exercising the Office of Lord High Admiral of the United Kingdom of Great Britain and Northern Ireland &c.) je bil naziv \xc4\x8dlanov Uprave Admiralitete, ki so bili imenovani samo takrat, ko ni bil imenovan Lord visoki admiral.\n_START_SECTION_\nZgodovina\n_START_PARAGRAPH_\nPolo\xc5\xbeaj Lorda visokega admirala je bil ustanovljen okoli leta 1400; postal je dejanski poveljnik Kraljeve vojne mornarice._NEWLINE_Sama Admiraliteta je bila ustanovljena leta 1708, medtem ko sta bila Pomorski odbor ustanovljena \xc5\xbee leta 1832 in Uprava Admiralitete leta 1628._NEWLINE_Do leta 1679 je tako bilo imenovanih med 12 do 16 lordov komisarjev (ki niso bili pla\xc4\x8dani) iz Zasebnega sveta vladarja, tega leta pa so \xc5\xa1tevilo zni\xc5\xbeali na sedem (polo\xc5\xbeaj je bil zdaj pla\xc4\x8dan in niso bili ve\xc4\x8d izbrani samo iz zasebnega sveta)._NEWLINE_Voja\xc5\xa1ki lordi so dobili naziv Pomorskega oz. Morskega lorda, medtem ko so civilni lordi imeli naziv Civilnega lorda; ve\xc4\x8dina lordov komisarjev je prihajala iz vrst Kraljeve vojne mornarice._NEWLINE_Leta 1964 je bila reorganizirana Kraljeva vojna mornarica, s \xc4\x8dimer je formalni nadzor nad vojno mornarico prevzela Admiralitetna uprava Obrambnega sveta Zdru\xc5\xbeeneg kraljestva, medtem ko je dnevno delovanje prevzela Pomorska uprava Zdru\xc5\xbeenega kraljestva.'